**Zmluva o výkone činnosti stavebného dozoru č. V-....../2021**

uzavretá podľa § 269 ods. 2 a nasl. Obchodného zákonníka medzi týmto zmluvnými stranami

ZMLUVNÉSTRANY

Objednávateľ:

Názov:Mesto Kráľovský Chlmec

Sídlo : L. Kossutha č.99, 077 13 Kráľovský Chlmec

Zastúpený: Ing. Karol Pataky, primátor mesta

IČO: 00 33 16 19

DIČ: 2020730437

Bankové spojenie: OTP Banka Slovensko, a.s.

Číslo účtu: SK35 5200 0000 0000 1353 2575

Zástupca na rokovanie vo veciach

zmluvných: Balogh Csaba, PhD., prednosta mestského úradu

technických: Ing. Iveta Sabaková, vedúca odd. územného rozvoja a plán.

Telefón: +421 905 564 218

e-mail: iveta.sabakova@kralovskychlmec.sk

(ďalej len „objednávateľ“)

**Stavebný dozor:**                                        ...................................................

Sídlo:                                                          ...................................................

Korešpondenčná adresa:                            ..................................................

Zastúpený:                                                 .................................................

IČO:                                                           ..................................................

DIČ:                                                           ..................................................

IČ DPH:                                                     ..................................................

Bankové spojenie:                                     .................................................

Číslo účtu:                                                  ..................................................

Zástupca na rokovanie vo veciach

a) zmluvných:                                            .................................................

b) technických:                                          .................................................

telefón:                                                      ................................................

e-mail: ................................................

(ďalej len „poskytovateľ“)

Čl. I.

Predmet zmluvy

1. Poskytovateľ sa zaväzuje pre objednávateľa vykonávať CPV KÓD 71520000-9 Stavebný dozor, v rámci operačného programu Ľudské zdroje, kód vyzvania: OPLZ-PO6-SC611-2019-1 s názvom Dobudovanie základnej technickej infraštruktúry – Výstavba a rekonštrukcia miestnych komunikácií a chodníkov v meste Kráľovský Chlmec(ďalej len „stavba“) podľa projektovej dokumentácie a vydaných povolení, a to v rozsahu a za podmienok dohodnutých v tejto zmluve a objednávateľ sa zaväzuje za riadne vykonaný stavebný dozor zaplatiť poskytovateľovi odmenu za podmienok a vo výške dohodnutej v tejto zmluve.
2. Poskytovateľ bude vykonávať stavebný dozor na stavbe odborne spôsobilou osobou - ...................... s evidenčným číslom ................................ .
3. Poskytovateľ vyhlasuje, že má oprávnenie na výkon stavebného dozoru podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.

**Čl. II.**

**Spolupôsobenie objednávateľa**

1. Objednávateľ sa zaväzuje najneskôr do začatia stavby odovzdať poskytovateľovi doklady v rozsahu potrebnom na riadne a včasné plnenie predmetu tejto zmluvy, a to
2. stavebné povolenie so schváleným projektom a príslušnými dokladmi pre vydanie stavebného povolenia resp. oznámenie k ohláseniu stavebných úprav so schváleným projektom,
3. jedno vyhotovenie kompletného projektu pre realizáciu,
4. zmluvu o dielo na zhotovenie stavby.
5. Ak je to potrebné pre plnenie predmetu zmluvy o dielo na zhotovenie stavby určí objednávateľ spôsob výkonu autorského dozoru a dozoru projektanta.
6. Ak je to potrebné pre riadne a včasné plnenie predmetu tejto zmluvy môže objednávateľ splnomocniť poskytovateľa na príslušné právne úkony v jeho mene. Poskytovateľ je povinný včas požiadať o splnomocnenie s príslušným zdôvodnením.
7. Objednávateľ je povinný poskytnúť alebo odovzdať poskytovateľovi aj ďalšie veci, podklady, vyjadrenia, stanoviská alebo informácie, a to najneskôr do siedmych pracovných dní po ich vyžiadaní, ktoré sú potrebné pre riadne a včasné plnenie predmetu tejto zmluvy poskytovateľom, pokiaľ však z ich povahy nevyplýva, že si ich má obstarať poskytovateľ sám.

**Čl. III.**

**Čas vykonávania stavebného dozoru**

1. Poskytovateľ je povinný vykonávať stavebný dozor podľa tejto zmluvy odo dňa odovzdania staveniska podľa zmluvy o dielo na zhotovenie stavby až do dňa ukončenia preberacieho konania na predmetnú stavbu a vydanie kolaudačného rozhodnutia v prípade, ak sa bude požadovať.
2. Poskytovateľ je povinný vykonávať stavebný dozor na stavbe v priebehu celej doby prípravy a výkonu prác súvisiacich s jej realizáciou vždy podľa potreby prítomnosti poskytovateľa na stavbe. Pri neprerušovanom priebehu niektorého stavebného procesu alebo pri časových sklzoch vo výstavbe a pod., musí byť poskytovateľ prítomný na stavbe aj v dňoch pracovného pokoja alebo voľna, prípadne i v noci.

**Čl. IV.**

**Odmena poskytovateľa**

1. Odmenu poskytovateľa za vykonaný stavebný dozor si zmluvné strany dohodli podľa zákona č. 18/1996Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách. ako odmenu maximálnu, a to vo výške:

Cena bez DPH: ............................ EUR

DPH 20 %: ............................... EUR

**Cena vrátane DPH: .................. EUR**

(slovom: .................................... euro)

1. Odmena poskytovateľa za vykonaný stavebný dozor zahŕňa všetky náklady, ktoré poskytovateľ účelne vynaloží pri plnení svojho záväzku s výnimkou nákladov spočívajúcich v úradných poplatkoch a pod.

**Čl. V.**

**Platobné podmienky**

1. Poskytovateľ je oprávnený vyhotoviť faktúru na odmenu za vykonaný stavebný dozor, vo výške pomeru odplaty objednávateľa za činnosti vykonané počas realizácie stavby, k celkovej cene stavby vo výške úmernej k prestavaným nákladom stavby v danom období, a to najskôr raz mesačne ak boli zrealizované stavebné práce vo výške minimálne 20 % z celkových oprávnených výdavkov na stavebné práce, najneskôr raz za tri mesiace.
2. Poskytovateľ je povinný doručiť faktúru na úhradu odmeny objednávateľovi v šiestich vyhotoveniach.
3. Objednávateľ sa zaväzuje zaplatiť odmenu poskytovateľa na základe riadne vystavenej faktúry doručenej objednávateľovi. Fakturovaná odmena je splatná do 60 dní odo dňa doručenia faktúry objednávateľovi.
4. Objednávateľ uhrádza odmenu prostredníctvom bankového prevodu na bankový účet poskytovateľa uvedený v časti zmluvné strany tejto zmluvy. Odmena sa považuje za zaplatenú dňom, v ktorom bola jej suma pripísaná na bankový účet poskytovateľa.
5. Faktúra musí spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
6. V prípade, že faktúra nebude obsahovať náležitosti podľa tejto zmluvy, objednávateľ je oprávnený vrátiť ju poskytovateľovi na doplnenie. V takom prípade začne plynúť nová lehota splatnosti odmeny dňom doručenia riadne doplnenej faktúry objednávateľovi.
7. V prípade zrušenia tejto zmluvy objednávateľom, ktoré nezapríčinil poskytovateľ, má poskytovateľ nárok na odmenu za do tej doby vykonaný stavebný dozor a na náhradu účelne vynaložených nákladov. Výška nákladov musí byť však odsúhlasená objednávateľom.

**Čl. VI.**

**Sankcie**

1. V prípade omeškania s plnením povinnosti podľa tejto zmluvy alebo podľa zákona poskytovateľom, môže si objednávateľ uplatniť u poskytovateľa zmluvnú pokutu vo výške 0,05 % z celkovej dohodnutej odmeny poskytovateľa za každý takýto aj začatý deň omeškania s plnením povinnosti podľa tejto zmluvy.
2. V prípade, ak na základe porušenia povinnosti poskytovateľa podľa tejto zmluvy (napr. odsúhlasenie súpisov vykonaných prác k faktúram zhotoviteľa stavby na práce a tovary, ktoré nie sú v súlade so skutočne vykonanými prácami) vzniknú objednávateľovi pri samotnej realizácii stavby ďalšie náklady na jej realizáciu, poskytovateľ je povinný zaplatiť objednávateľovi zmluvnú pokutu vo výške týchto nákladov. Poskytovateľ je povinný zaplatiť zmluvnú pokutu do 15 dní odo dňa doručenia výzvy na jej zaplatenie. Zaplatením zmluvnej pokuty nie je dotknutý nárok na náhradu škody podľa čl. VIII tejto zmluvy, ktorá objednávateľovi v dôsledku porušenia povinnosti poskytovateľa vznikla.
3. V prípade omeškania objednávateľa s úhradou faktúry, môže si poskytovateľ uplatniť u objednávateľa úrok z omeškania vo výške 0,02 % z fakturovanej čiastky za každý deň omeškania.
4. V prípade, že jeden z účastníkov zmluvy prestane riadne plniť povinnosti mu touto zmluvou stanovené, je druhý účastník oprávnený pozastaviť plnenie, na ktoré je podľa zmluvy povinný, a v prípade, že mu v dôsledku uvedeného vznikne škoda, alebo iná ujma, má voči účastníkovi, ktorý pozastavenie plnení spôsobil nárok na jej náhradu.

**Čl. VII.**

**Podmienky vykonávania stavebného dozoru**

1. Poskytovateľ vykonáva stavebný dozor podľa tejto zmluvy samostatne, s riadnou odbornou starostlivosťou a nie je oprávnený použiť na zariadenie záležitostí, vyplývajúcich z predmetu tejto zmluvy tretiu osobu bez predchádzajúceho súhlasu objednávateľa. Poskytovateľ je povinný akceptovať pokyny objednávateľa, ktoré mu počas plnenia predmetu zmluvy vydá, no zároveň je povinný upozorniť na ich prípadnú nevhodnosť s ohľadom na plnenie predmetu tejto zmluvy a zmluvy o dielo na zhotovenie stavby.
2. Pri vykonávaní stavebného dozoru má poskytovateľ tieto povinnosti:
3. oboznámiť sa s podkladmi, podľa ktorých sa pripravuje realizácia stavby, najmä s projektovou dokumentáciou, s obsahom súvisiacich zmlúv a prípadných ďalších vyjadrení dotknutých orgánov a organizácií,
4. odovzdať stavenisko zhotoviteľovi a zabezpečiť zápis o tom do stavebného denníka,
5. sledovať a kontrolovať, či sa stavba uskutočňuje podľa schválenej projektovej dokumentácie, ďalej podľa podmienok stavebného povolenia a rozhodnutí štátneho stavebného dohľadu po dobu realizácie stavby;
6. sledovať a kontrolovať dodržiavanie všeobecných technických požiadaviek na uskutočňovanie stavieb a rekonštrukcií,
7. dbať na odstránenie chýb a nedostatkov, ktoré na stavbe zistil, ak nebude možné zistené chyby a nedostatky odstrániť v rámci výkonu stavebného dozoru, bezodkladne ich oznámi objednávateľovi,
8. riešiť technické otázky s dodávateľom stavebných prác a vo vzájomnej súčinností s objednávateľom,
9. spolupracovať s pracovníkmi projektanta vykonávajúcimi autorský dozor pri zabezpečení súladu realizovaných dodávok a prác s projektovou dokumentáciou,
10. sledovať bezpečnosť a ochranu zdravia pri práci, v zmysle kompetencií stavebných dozorov,
11. sledovať a kontrolovať dodržiavanie ochrany životného prostredia v priebehu realizácie stavby,
12. sledovať, či zhotoviteľ vykonáva predpísané skúšky materiálov, konštrukcií a prác, kontrolovať ich výsledky a vyžadovať doklady, ktoré preukazujú kvalitu vykonaných prác a dodávok napr. atesty, protokoly,
13. kontrolovať tie časti dodávok a prác, ktoré budú v ďalšom postupe zakryté, alebo sa stanú neprístupnými,
14. sledovať a potvrdzovať množstvo vykonaných prác, ktoré sú predmetom fakturácie zhotoviteľom stavby, sledovať cenovú správnosť a úplnosť oceňovaných podkladov a faktúr, ich súlad s podmienkami zmluvy o dielo na zhotovenie stavby a ich predkladanie investorovi (objednávateľovi),
15. sledovať a kontrolovať vedenie stavebného denníka tak, aby stavebný denník vystihoval technické, organizačné a ekonomické okolnosti stavby a podpisovať ho,
16. zúčastňovať sa na kontrolných dňoch, na kolaudačnom konaní a dohliadnuť na odstránenie kolaudačných chýb a nedorobkov,
17. kontrolovať postup prác podľa časového plánu stavby a zmluvy,
18. pripraviť podklady pre odovzdanie a prevzatie stavby,
19. kontrolovať odstraňovanie chýb a nedostatkov zistených pri preberaní v dohodnutých termínoch,
20. kontrolovať vypratanie staveniska zhotoviteľom stavby,
21. v prípade hrozby vzniku škôd na stavbe, nedodržania bezpečnosti práce a pod. prerušiť, alebo úplne zastaviť práce zhotoviteľa stavby,
22. dbať, aby celkové náklady stavby neprekročili rozpočet a dodržala sa lehota výstavby a v prípade, že sa počas realizácie stavby vyskytnú nepredvídané skutočnosti majúce vplyv na jej celkovú cenu bezodkladne o tom informovať objednávateľa, ktorý rozhodne o ďalšom postupe,
23. informovať objednávateľa o stave realizácie stavby a ním vykonávanom stavebnom dozore na pravidelných kontrolných dňoch stavby, ktoré budú zvolávané minimálne raz za 30 dní, v prípade potreby aj častejšie, pričom kontrolný deň zvoláva poskytovateľ po dohode s objednávateľom a vyhotovuje zápis z tohto stretnutia;. poskytovateľ sa zaväzuje doručovať objednávateľovi na vedomie všetku oficiálnu korešpondenciu emailovou korešpondenciou
24. v čase prítomnosti vyhotovovať fotodokumentáciu stavby.
25. Pri vykonávaní stavebného dozoru je poskytovateľ povinný dodržiavať všeobecne záväzné právne predpisy, technické normy, dojednania tejto zmluvy a je povinný sa riadiť východiskovými podkladmi objednávateľa, odovzdanými pred zahájením vykonávania stavebného dozoru, jeho pokynmi, zápismi a dohodami zmluvných strán na štatutárnej úrovni a vyjadreniami verejnoprávnych orgánov a organizácií. Odborné činnosti a záležitosti je poskytovateľ povinný zabezpečiť v súlade s náležitou starostlivosťou a odbornosťou a v súlade so záujmom objednávateľa.
26. Poskytovateľ sa zaväzuje strpieť výkon kontroly alebo auditu v súvislosti s vykonávaným stavebným dozorom kedykoľvek počas platnosti a účinnosti tejto zmluvy.
27. Dodávateľ sa zaväzuje strpieť výkon kontroly/auditu súvisiaceho s vykonaním Diela a poskytovaním Služieb kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku za účelom financovania predmetného Diela , a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z.z. o pomoci a podpore poskytovanej z fondov Európskej únie v znení neskorších predpisov a zákona č.502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Poskytovateľa je podstatným porušením Zmluvy, ktoré oprávňuje Objednávateľa od Zmluvy odstúpiť“

**Čl. VIII.**

**Zodpovednosť za škodu**

1. Poskytovateľ zodpovedá za škodu na veciach prevzatých od objednávateľa alebo od tretích osôb na plnenie predmetu tejto zmluvy, ibaže túto škodu nemohol odvrátiť ani pri vynaložení odbornej starostlivosti.
2. Poskytovateľ je povinný bezodkladne po upozornení objednávateľom napraviť jemu vytknuté nedostatky pri výkone stavebného dozoru a zdržať sa ďalšieho takéhoto konania.
3. Poskytovateľ zodpovedá za škodu, ktorú spôsobil porušením svojich povinností podľa tejto zmluvy alebo podľa príslušných právnych predpisov.
4. V prípade, ak na základe opomenutia povinnosti Poskytovateľa podľa tejto zmluvy alebo tiež jeho konaním (napr. odsúhlasenie súpisov vykonaných prác k faktúram zhotoviteľa stavby na práce a tovary, ktoré nie sú v súlade so skutočne vykonanými prácami) vzniknú Objednávateľovi pri samotnej realizácii stavby ďalšie náklady na jej realizáciu, tak vzniká objednávateľovi právo na náhradu týchto nákladov voči poskytovateľovi, pričom poskytovateľ je povinný ich uhradiť do 15 dní odo dňa ich písomného uplatnenia Objednávateľom.
5. Poskytovateľ je povinný nahradiť škodu spôsobenú porušením povinnosti vykonať riadne stavebný dozor, len pokiaľ sa táto škoda nemôže nahradiť uplatnením nároku objednávateľa voči osobe zodpovednej za chybné plnenie, ktoré je predmetom stavebného dozoru.

**Čl. IX.**

**Doručovanie**

* 1. Zmluvné strany si písomnosti doručujú na adresu sídla uvedenú v časti Zmluvné strany.
	2. Každá zo zmluvných strán je povinná písomne oznámiť druhej zmluvnej strane akúkoľvek zmenu svojich údajov uvedených v časti Zmluvné strany, a to bezodkladne po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene sídla (miesta doručovania) nepodarí doručiť písomnosť druhej zmluvnej strane, považuje sa deň vrátenia zásielky odosielateľovi za deň doručenia aj keď sa o tom adresát nedozvedel.
	3. Dňom doručenia písomnosti je aj:
	4. deň osobného prevzatia písomnosti alebo prevzatia poštovej zásielky,
	5. deň odmietnutia osobného prevzatia písomnosti alebo poštovej zásielky,
	6. nasledujúci deň po poslednom dni uplynutej úložnej lehoty na pošte a to aj v prípade, že sa o tom adresát nedozvedel.

**Čl. X.**

**Zánik zmluvy**

* 1. Túto zmluvu je možné ukončiť
1. písomnou dohodou zmluvných strán,
2. písomnou výpoveďou aj bez uvedenia dôvodu, pričom ak zmluvu vypovie objednávateľ tak zmluva zaniká siedmym dňom po doručení výpovede a ak zmluvu vypovie poskytovateľ, tak zmluva zaniká posledným dňom mesiaca nasledujúceho po mesiaci, v ktorom bola výpoveď doručená,
3. odstúpením od zmluvy.
	1. Od zmluvy môže objednávateľ odstúpiť v prípade, ak napriek písomnému upozorneniu poskytovateľ vykonáva stavebný dozor v rozpore s podmienkami stanovenými v čl. VII. tejto zmluvy.
	2. Poskytovateľ môže od zmluvy odstúpiť v prípade, ak objednávateľ je v omeškaní po dobu viac ako 30 dní so zaplatením odmeny v zmysle čl. VI. tejto zmluvy.
	3. Zmluva zaniká dňom, kedy odstúpenie od zmluvy bolo doručené druhej zmluvnej strane.

**Čl. XI.**

**Záverečné ustanovenia**

* + 1. **Účastníci tejto zmluvy sa dohodli, že zmluva nadobudne účinnosť až po podpise a nadobudnutí účinnosti zmluvy o poskytnutí NFP poskytovateľom a schválení procesu verejného obstarávania zo strany poskytovateľa NFP.**
		2. Zmluva je vyhotovená v šiestich rovnopisoch, z toho tri pre objednávateľa a tri pre poskytovateľa.
		3. Zmluvu je možné meniť alebo dopĺňať len na základe vzájomnej dohody zmluvných strán formou písomného dodatku k zmluve, podpísaného zmluvnými stranami.
		4. Právne vzťahy zmluvných strán, ktoré nie sú upravené v tejto zmluve, sa riadia predovšetkým príslušnými ustanoveniami Obchodného zákonníka a právnymi predpismi Slovenskej republiky.
		5. Zmluvné strany vyhlasujú a podpisom na zmluve potvrdzujú, že zmluva nebola uzatvorená v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

|  |  |  |
| --- | --- | --- |
| V Kráľovskom Chlmci, dňa ....................Ing. Karol Pataky, primátor mestaObjednávateľ |  | V .........................., dňa ..........................................................................Poskytovateľ |
|  |  |  |